Մենթիները նշել էին հայաստանյան իրականության մեջ նոր բազմաթիվ զարգացումների մասին, այդ թվում` առաջընթացը տեխնոլոգիաների ոլորտում, բնապահպանական խնդիրների վերաբերյալ իրազեկության բարձրացումը և կանաչ տարածքների ավելացումը, կոռուպցիայի ավելի ցածր մակարդակը, առավել լայնախոհ մտածելակերպը, կրթական ու կամավորության ավելի լայն հնարավորությունները և այլն: Ինչ վերաբերում է հարցի այն մասին, թե ինչ են նրանք պատրաստվում անել իրավիճակն ավելի լավը դարձնելու ուղղությամբ, մենթիներից շատերը նշել էին` որքան են ցանկանում արտերկրում կրթություն ստանալ և ձեռք բերած գիտելիքն ու հմտությունները ներդնել Հայաստանում, զարգացնել երկրի մարզերը, միանալ երիտասարդական խմբերին, մասնակցել համայնքային միջոցառումների, ակտիվ գործունեության միջոցով բարձրացնել հասարակական խնդիրների վերաբերյալ իրազեկության մակարդակըը և միավորվել` ընդհանուր նպատակներն իրագործելու համար: Միջոցառման ավարտին «Լույսի» թիմը մենթիներին կոչ արեց մտքում պահել հնչեցրած գաղափարները և առօրյա կյանքում փոքր փոփոխություններ անել` իրենց մեծ երազանքներին հասնելու համար: